ઉમરેઠ – પણસોરા ખાતે કોગ્રેસનો સ્નેહ-મિલન સમારોહ યોજાયો. | આપણું ઉમરેઠ ( Since 2009 )
ઉમરેઠ – પણસોરા ખાતે કોગ્રેસનો સ્નેહ-મિલન સમારોહ યોજાયો.
ઉમરેઠ વિધાનસભા ક્ષેત્રમાં કોગ્રેસ અને એન.સી.પી વચ્ચે ગઠબંધનને લઈ નકારાત્મક અટકળો વચ્ચે છેલ્લા કેટલાક મહીનાથી કોગ્રેસ દ્વારા ઉમરેઠ વિધાનસભા મત વિસ્તારમાં સ્નેહ મિલન સંમેલન અને બેઠકોનો દોર શરૂ થઈ ગયો છે. તાજેતરમાં ઉમરેઠના પણસોરા ખાતે કોગ્રેસનું સ્નેહ મિલન સંમેલન મળ્યું હતુ આ સમયે મુખ્ય મહેમાન પદે આંકલાવના ધારાસભ્ય અમિતભાઈ ચાવડા, કાન્તિભાઈ પરમાર, જિલ્લા પંચાયતના પ્રમુખ કપીલાબેન ચાવડા,નટવરસિંહ મહીડા, ઉમરેઠ તા.કો.સમિતિના પ્રમુખ ગોપાલ ચાવડા, યુનુસભાઈ વ્હોરા , વિપુલભાઈ ઠાકોર અને ઉમરેઠ તાલુકા પંચાયતના પ્રમુખ ગાયત્રીદેવી ચૌહાણ વિશેષ ઉપસ્થીત રહ્યા હતા.આ સમયે કાર્યકરોને સંબોધન કરતા અમિતભાઈ ચાવડાએ જણાવ્યું હતુ કે આગામી સમયમાં કોગ્રેસ દ્વારા ડોર ટુ ડોર જનસંપર્ક કાર્યક્રમ શરૂ કરવામાં આવશે. તેઓએ ઉમેર્યું હતુ કે અત્યાર સુધીની તમામ વિધાનસભા ચુંટણીમાં ઉમરેઠ વિધાનસભા વિસ્તારમાં કોગ્રેસનું પ્રદર્શન સારું રહ્યું છે, મતદારો કોગ્રેસ પર વર્ષો થી વિશ્વાસ રાખી રહ્યા છે ત્યારે આવનાર ચુંટણીમાં પણ મતદારો કોગ્રેસ પર વિશ્વાસ રાખશે તેવી તેઓએ આશા વ્યક્ત કરી હતી. જિલ્લા પંચાયતના પ્રમુખ કપીલાબેન ચાવડાએ સંબોધન કરતા જણાવ્યું હતુ કે, ભાજપ કહે છે કે, ૬૦ વર્ષમાં કોગ્રેસે કશું કર્યું નથી પણ જિલ્લામાં અનેક શૈક્ષણિક સંસ્થાઓ, સહકારી સંસ્થાઓ કોગ્રેસની જ દેન છે.
← જાણો ઉમરેઠમાં ક્યારે આવશે ડી.વાય.એસપી ની કચેરી..?	ઉમરેઠ – યુવા મોરચો શહેર ભાજપ દ્વારા જનસંપર્ક કરાયો. →